- - podatke o ponuditelju: ime i prezime, odnosno naziv ponuditelja, prebivalište odnosno sjedište ponuditelja, OIB za fizičke osobe, odnosno OIB i MB i podatak o odgovornoj osobi za pravne osobe, kontakt telefon,
- - oznaku nekretnine za koju se ponuda podnosi,
- - ponuđeni iznos kupoprodajne cijene po 1m² i u ukupnom iznosu u kunama ( brojkama i slovima),
- - podatak o broju računa-broj IBAN-a radi eventualnog povrata jamčevine,
- - izvod iz sudskog ili obrtnog registra (izvornik ili ovjerenu presliku, ne stariji od 3 mjeseca od dana objave javnog natječaja)
- - dokaz o hrvatskom državljanstvu za domaću fizičku osobu, odnosno presliku putovnice za stranu fizičku osobu,
- - dokaz o uplaćenoj jamčevini (izvornik uplatnice ili virmana)
- - izvornik ili ovjerenu presliku potvrde o stanju poreznog duga ponuditelja što ju je izdala nadležna Porezna uprava, ne stariju od 30 dana, kojom dokazuje da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje,
- - potvrdu Općine Krapinske Toplice da ponuditelj nema nepodmirenih dospjelih obveza prema Općini Krapinske Toplice,
- - gospodarski program/poslovni plan planirane investicije ponuditelja na nekretnini, s posebnim osvrtom na tehnički opis objekta koji se planira graditi, djelatnost i broj zaposlenih odnosno novozaposlenih koji planira, opis dosadašnjeg poslovanja,
- - izjavu ponuditelja da će u roku od 2 godine od dana ishođenja građevinske dozvole odnosno najkasnije u roku od 3 godine od dana sklapanja kupoprodajnog ugovora na kupljenoj nekretnini izgraditi objekt i ishoditi uporabnu dozvolu za obavljanje djelatnosti sukladno gospodarskom programu/poslovnom planu,
- -izjavu ponuditelja da će istovremeno sa sklapanjem kupoprodajnog ugovora prodavatelju predati jamstvo za dobro izvršenje obveza iz ugovora, u visini 50% ponuđene kupoprodajne cijene .
- - izjavu ponuditelja kojom se obvezuje da će, u slučaju da njegova ponuda bude prihvaćena kao najpovoljnija, sklopiti ugovor o kupoprodaji o svom trošku te da u cijelosti prihvaća sve uvjete propisane ovim javnim natječajem.
- - potpis ponuditelja i pečat za pravnu osobu i obrtnika.
- V.

Ponude moraju biti dostavljene u roku od 10 dana od dana objave natječaja u Zagorskom listu odnosno do 15.10.2018.G. (PONEDJELJAK) do 15.00 sati. Ponude se dostavljaju na urudžbeni zapisnik ili poštom preporučeno na adresu: Općina Krapinske Toplice, Antuna Mihanovića 3, 49217 Krapinske Toplice, Povjerenstvo za prodaju zemljišta, uz napomenu: „ne otvaraj – ponuda za zemljište, kat.čest.br…….“. Ponude moraju biti dostavljene u zatvorenim omotnicama. Danom predaje ponude smatra se dan predaje ponude na urudžbeni zapisnik prodavatelja ili dan predaje na poštu preporučenom pošiljkom.

## VI.

Javno otvaranje ponuda obavit će se dana 15.10.2018.G. (PONEDJELJAK) u 15.00 sati. u prostorijama Općine, Antuna Mihanovića 3, Krapinske Toplice, a mogu mu prisustvovati ovlašteni predstavnici ponuditelja. Otvaranje ponuda provest će Povjerenstvo za provedbu javnog natječaja, te će se o istome sastaviti zapisnik. Općinsko vijeće Općine odluku o odabiru najpovoljnije ponude donijeti će u roku od 60 dana od javnog otvaranja ponuda. Odluka o odabiru dostavit će se svim natjecateljima u postupku u roku od 8 dana od dana donošenja.

VII. Prihvatljiva ponuda je ponuda koja sadržava svu dokumentaciju i ispunjava sve uvjete utvrđene ovim natječajem. Nepravovremene i neuredne ponude, kao ni ponude u kojima je iznos ponuđene kupoprodajne cijene niži od početne cijene određene natječajem, neće se uzeti u razmatranje.

VIII. (1)Najpovoljnija ponuda je prihvatljiva ponuda s najvišom ponuđenom kupoprodajnom cijenom za nekretninu. Za odabir najpovoljnije ponude, za pojedinu nekretninu, dovoljno je da na natječaj pristigne jedna prihvatljiva ponuda.